Panosta tänä vuonna persoonallisiin piparkakkuihin.

Piristä pipareiden tekemistä uudella tavalla ja leivo kasvosi pipareihin, vinkkaa Huffington Post. Yksilöllisen piparimuotin avulla se onnistuu helposti. Voit teetättää piparimuotin niin itsestäsi, ystävästäsi, lemmikistäsi, rakkaastasi tai kenestä tahansa. Sitten ei muuta kuin koristelemaan.

Yksilöllista piparimuottia tuskin löytyy keneltäkään toiselta, koska piparimuotti tehdään tilaustyönä. Tekijät valmistavat muotin lähettämiesi valokuvien pohjalta huippuluokan 3D-tulostimilla. Muotti voidaan tehdä myös logon tai piirustuksen pohjalta. Yksilöllisiä muotteja valmistaa Copypastry ja niitä voi tilata verkkokauppa Etsystä.

Unkarista tulevat muotit valmistetaan PLA-muovista ja niitä saa pestä vain käsin. Muottien hinnat ovat 35 euron ja 90 euron välillä tuotetilauksesta riippuen. Päälle tulee lisäksi postikulut. Persoonalliset piparkakut ovat kuitenkin varmasti hintansa arvoiset.

Lähde: Huffington Post